*BÁTASZÉK Város Önkormányzata Képviselő-testületének*

2/2010.(II.01.) KT r e n d e l e t e

**a helyi gyermekvédelmi ellátásokról** [[1]](#footnote-1)

(EGYSÉGES SZERKEZETBE FOGLALT SZÖVEG)

Bátaszék Város Önkormányzatának Képviselő-testülete a helyi önkormányzatokról szóló módosított 1990. évi LXV. tv. 16. §-ában kapott jogkörében eljárva - figyelemmel a gyermekek védelméről és a gyámügyi igazgatásról szóló 1997. évi XXXI. törvényben (a továbbiakban: Gytv.) kapott felhatalmazásokra:

***Rendelet hatálya***

**1. §** A rendelet hatálya a Gyvt. 4. §-ában meghatározott, Bátaszéken állandó lakóhellyel rendelkező fiatal felnőttre és gyermekkel rendelkező szülőkre, törvényes képviselőkre (a továbbiakban: szülő) terjed ki.

***Értelmező rendelkezések***

**2. §** E rendelet alkalmazása során:

1. *család:* egy lakásban együtt lakó, ott bejelentett lakóhellyel vagy tartózkodási hellyel rendelkező közeli hozzátartozók közössége;
2. *jövedelem:* a szociális igazgatásról és szociális ellátásokról szóló 1993. évi III. tv. 4. § (1) bekezdésének a.) pontjában meghatározottak;
3. *létfenntartást veszélyeztető helyzet:*
	* baleset,
	* kórházi kezelés időtartama,
	* hosszantartó betegség miatti jövedelem-kiesés,
	* keresettel, jövedelemmel nem rendelkező egyéb időtartam.

***Pénzbeli és természetbeni ellátások***

**3. § (1)** Az önkormányzat a Gyvt. 15. §-ának (1) bekezdésében meghatározottakon túlmenően az alábbi pénzbeli ellátást nyújtja:

a.) iskolakezdési támogatás, [[2]](#footnote-2)

1. anyaszállón történő tartózkodás napidíjának átvállalása,
2. újszülöttek támogatása, [[3]](#footnote-3)
3. zeneiskolai támogatás. [[4]](#footnote-4)

**(2)** A képviselő-testület az (1) bekezdés b.) pontjában meghatározott támogatásokkal kapcsolatos hatáskör gyakorlását a Szociális Bizottságára (a továbbiakban: bizottság), míg az a.), c.) és d.) pontban meghatározott támogatással kapcsolatos hatáskör gyakorlását a polgármesterre ruházza át. [[5]](#footnote-5)

**4. – 5 . §** [[6]](#footnote-6)

*Iskolakezdési támogatás*

**6. § (1)** A képviselő-testület *– tankönyvkiadásaik csökkentésére -* iskolakezdési támogatásban részesítheti azt a bátaszéki állandó lakóhellyel rendelkező szülőt, akinek gyermeke a bátaszéki II. Géza Gimnázium 7. és 9. osztályába legkésőbb minden év *szeptember 1-jéig* beiratkozik tanulónak. [[7]](#footnote-7)

**(2)** A támogatás tanulónként ***10.000.- Ft***. Az e célra fordítható keretösszeget az önkormányzat tárgyévi költségvetési rendelete tartalmazza. [[8]](#footnote-8)

**(3)** A támogatás megítélése hivatalból történik, ehhez be kell szerezni az intézménytől a tanulóra vonatkozó iskolalátogatási igazolást. A támogatást legkésőbb szeptember 30-ig kell eljuttatni a tanulók szüleinek. [[9]](#footnote-9)

*Zeneiskolai támogatás*

**6/A. § (1)** A képviselő-testület zeneiskolai támogatásban részesítheti azt a bátaszéki állandó lakóhellyel rendelkező szülőt, akinek gyermeke;

1. a bátaszéki Cikádor Általános Iskola, Gimnázium és Alapfokú Művészeti Iskola zeneiskolai tanulója, és
2. tagja a bátaszéki fúvószenekarnak.

**(2)** A támogatás mértéke a féléves zeneiskolai térítési díj vagy tandíj összegével egyezik meg. Az e célra fordítható keretösszeget az önkormányzat tárgyévi költségvetési rendelete tartalmazza.

**(3)** A támogatás megítélése évente két alkalommal hivatalból történik, ehhez be kell szerezni az intézménytől a tanulóra vonatkozó zeneiskola- és zenekar-látogatási igazolást, valamint azon számla másolatát, hogy a szülő a féléves zeneiskolai térítési díjat vagy tandíjat kiegyenlítette.

**(4)** A támogatást félévente október 16-a és október 31-e illetve március 16-a és március 31-e között kell kifizetni a szülő részére mindaddig, amíg e rendelet 6/A. § (1) bekezdés a.) - b.) pontjában meghatározott feltételek fennállnak. [[10]](#footnote-10)

*Anyaszállón történő tartózkodás napidíjának átvállalása*

**7. § (1)** A gyermek kórházi ápolása, kezelése esetén az anya kérheti az anyaszállón történő tartózkodás napidíjának önkormányzati átvállalását, feltéve, ha a kérelmező családjában az egy főre eső havi jövedelem nem haladja meg az öregségi nyugdíj mindenkori legkisebb összegének 200% -át, egyedülálló esetén 250% -át.

**(2)** A kérelmet a bizottság a kérelem benyújtását követő ülésén bírálja el.

**(3)** A támogatás megállapítása iránti kérelmet a *hivatal Szociális és Szervezési Csoportjánál* kell benyújtani, melyhez csatolni kell a napidíj befizetését igazoló kórházi számlát, valamint a család jövedelem igazolásait.

**(4)** A támogatás mértéke összesen maximum ***10.000.- Ft***, melyet a döntést követő öt napon belül kell kifizetni.

*Újszülöttek támogatása*

**8. §** Bátaszék Város Önkormányzata vissza nem térítendő támogatást nyújt a 2015. január 1. napján és ezt követően született, a gyermekét saját háztartásában nevelő szülőnek, aki a gyermek születésekor Bátaszék város közigazgatási területén él és a szülők valamelyikének - a gyermek születését megelőzően - legalább egy éve megszakítás nélkül bátaszéki bejelentett állandó lakóhelye van, és életvitelszerűen is ott tartózkodik.

**8/A. § (1)** A támogatás összege újszülött gyermekenként ***20.000.- Ft. [[11]](#footnote-11)***

**(2)** A támogatás iránti kérelmet a Bátaszéki Közös Önkormányzati Hivatal Hatósági Irodájánál (a továbbiakban: hivatal) kell benyújtani, a gyermek születését követő 120 napon belül. E határidő elmulasztása jogvesztő!

**(3)** A kérelemhez mellékelni kell:

1. a gyermek születési anyakönyvi kivonatának másolatát,
2. a szülő nyilatkozatát arról, hogy a gyermeket saját háztartásában neveli.

**8/B. §** A megállapított támogatást a döntést követő 5 munkanapon belül kell kiadni, illetve kifizetni. [[12]](#footnote-12)

***Jogosulatlanul igénybevett pénzbeli ellátás megtérítése***

**9. § (1)** A Gytv.-ben meghatározott feltételek hiányában, vagy annak megsértésével benyújtott kérelmet el kell utasítani, a kapott támogatást jogtalanul és rosszhiszeműen igénybevevőt pedig kötelezni kell a kapott támogatás visszafizetésére.

**(2)** A jogosulatlanul igénybe vett támogatás megtérítésének elrendelése esetén a bizottság az ügyfél kérelmére részletfizetési kedvezményt állapíthat meg, melynek időtartama maximum 6 (hat) hónapig terjedhet.

### *Gyermekjóléti alapellátások*

**10. § (1)** Az önkormányzat a Gyvt. 15. §-ának (2) bekezdésében meghatározott gyermekjóléti alapellátások közül az alábbiakat biztosítja:

1. a gyermekjóléti szolgáltatást,
2. a gyermekek napközbeni ellátását bölcsődei, óvodai és általános iskola napközis ellátáson keresztül, és
3. a gyermekek átmeneti gondozását, gyermekek átmeneti otthonán keresztül.

**11. § (1)** A személyes gondoskodás igénybevétele - a (2) bekezdésben foglalt kivétellel - önkéntes, az ellátást igénylő vagy törvényes képviselő kérésére történik.

**(2)** [[13]](#footnote-13)

**(3)** A 10. §-ában meghatározott alapellátások keretébe tartozó szolgáltatások közül csak a gyermekétkeztetésért állapítható meg térítési díj. [[14]](#footnote-14)

### *Gyermekjóléti szolgáltatás*

**12. § (1)** A gyermekjóléti szolgáltatás olyan, a gyermek érdekeit védő speciális személyes szociális szolgáltatás, amely a szociális munka módszereinek és eszközeinek felhasználásával szolgálja a gyermek testi és lelki egészségének, családban történő nevelkedésének elősegítését, a gyermek veszélyeztetettségének megelőzését, a kialakult veszélyeztetettség megszüntetését, illetve a családjából kiemelt gyermek visszahelyezését.

**(2)** A gyermekjóléti szolgáltatást az általa létrehozott Gondozási Központ útján biztosítja.

**(3)** A gyermekjóléti szolgáltatás térítésmentes, a szolgáltatás a szülő vagy a gyermek törvényes képviselője kérelmére, illetve a Gytv. 17. §-ának (1) bekezdésében felsorolt esetekben, valamint a jegyző, *Járási Gyámhivatal*, vagy bármely állampolgár - a gyermek veszélyeztetettségére utaló - jelzése alapján végezhető. A kérelmet előterjeszteni, illetve a jelzést megtenni közvetlenül a családgondozónál lehet. [[15]](#footnote-15)

**(4)** A gyermekjóléti szolgáltatás és szolgálat feladatait a Gytv. 39. §-ának (2) – (5) bekezdésében, valamint a 40. §-ának (2) bekezdésében foglaltakon túlmenően;

* e rendelete hatályosulásának figyelemmel kísérése, új ellátások bevezetésének kezdeményezése,
* felkérésre környezettanulmány készítése, illetve közreműködés ennek elkészítésében,
* igény esetén tájékoztatást ad tevékenységéről a fenntartó önkormányzatnak.

### *A gyermekek napközbeni ellátása*

**13. § (1)** Az önkormányzat a gyermekek napközbeni ellátása keretében a családban élő gyermekek életkorának megfelelő nappali felügyeletét, gondozását, nevelését, foglalkoztatását és étkezését szervezi meg azok számára, akiknek napközbeni ellátásáról a szüleik, gondozóik munkavégzésük, egészségi állapotuk vagy egyéb ok miatt nem tudnak gondoskodni.

**(2)** A gyermekek napközbeni ellátását különösen az olyan gyermekek számára kell biztosítani:

1. kinek testi illetve szellemi fejlődése érdekében állandó napközbeni ellátásra van szüksége,
2. akit egyedülálló vagy időskorú személy nevel, vagy akivel együtt a családban három vagy több gyermeket nevel,
3. akinek a szülője vagy gondozója szociális helyzete miatt az ellátásáról nem tud gondoskodni.

### *Bölcsődei ellátás*

**14. § (1)** Az önkormányzat a családban nevelkedő 3 éven aluli gyermek napközbeni ellátását, szakszerű gondozását és nevelését *a Mikrotérségi Óvoda és Bölcsődén (a továbbiakban: MOB)* belül biztosítja Ha a gyermek a harmadik évét betöltötte, de testi vagy szellemi fejlettségi szintje alapján még nem érett az óvodai nevelésre, a 4. évének betöltését követő augusztus 31-éig nevelhető, és gondozható bölcsődei ellátás keretében. [[16]](#footnote-16)

**(2)** Megszűnik a bölcsődei ellátás

a.) a bölcsődei nevelési év végén, ha a gyermek a 3. évét betöltötte,

b.) ha a gyermek az (1) bekezdés szerinti életkort elérte,

c.) ha a szülő vagy más törvényes képviselő az ellátás megszüntetését kéri.

**(3)** A bölcsődei ellátás igénybevételére irányuló írásbeli kérelmet a bölcsőde szakmai vezetőjénél lehet előterjeszteni.

**(4)** Meg kell szüntetni a bölcsődei ellátást, ha a gyermekorvos szakvéleménye szerint a gyermek egészségi állapota miatt bölcsödében nem gondozható, illetőleg magatartás-zavara veszélyezteti a többi gyermek egészségét.

**15. §**[[17]](#footnote-17)

### Gyermekek átmeneti gondozása

### *Gyermekek átmeneti otthona*

**16. §** Ezen gyermekvédelmi alapellátási feladatot – a Szekszárd Megyei Jogú Város Önkormányzatával kötött és a *82/2014.(V.22.) önk.-i* határozattal jóváhagyott társulási megállapodás módosítása alapján – a Szekszárd és Környéke Alapellátási és Szakosított Ellátási Társulás által fenntartott Családok Átmeneti Otthona látja el, a Gyvt. 51. §-ban foglaltak szerint. [[18]](#footnote-18)

### Térítési díjak

**17. § (1)** A gyermekek napközbeni ellátása keretében biztosított gyermekétkeztetés szabályait kell alkalmazni a *MOB* által biztosított étkeztetésre. Iskolai étkeztetésben az a tanuló is részesülhet, aki a napközit nem veszi igénybe.

**(2)** A gyermekétkeztetés intézményi térítési díját a Bátaszéki Mikrotérségi Óvoda és Bölcsőde Intézmény-fenntartó Társulás társulási megállapodás III. fejezet 3.2 pontjában foglaltakra figyelemmel Bátaszék Város Képviselő-testülete évente állapítja meg. A megállapított intézményi térítési díjakat e rendelet melléklete tartalmazza.

**(3)** [[19]](#footnote-19)

**(4)** A személyi térítési díjat a *MOB* vezetője a (2) bekezdés szerinti napi összeg általános forgalmi adóval növelt összegének és az igénybe vett étkezések számának, valamint a Gytv. 148. §-ának (5) bekezdésében meghatározott állami normatív kedvezmények (a továbbiakban: állami normatív kedvezmény) figyelembevételével állapítja meg. [[20]](#footnote-20)

**(5)** Nem kell térítési díjat fizetni a kötelezettnek, amennyiben a gyermek napközbeni ellátásának igénybevételére védelembe-vételi eljárás során kötelezték, kivéve, ha a gyermek rendszeres gyermekvédelmi kedvezményre való jogosultságát megállapították.

**(6)** A térítési díjak bruttó összegének kiszámításakor az általános kerekítési szabályokat kell alkalmazni.

**17/A. §** [[21]](#footnote-21)

**18. §** **(1)** A gyermekétkeztetés keretében megállapított személyi térítési díj megfizetésére a MOB vezetője egyéni rászorultság alapján – az állami normatív kedvezményen túlmenően – további kedvezményt állapíthat meg az adott nevelési-oktatási intézmény gyermekvédelmi felelősének javaslatára, a különösen nehéz anyagi-szociális helyzetben lévő bátaszéki gyermekek (tanulók) részére, az alábbi sorrendet figyelembe véve: [[22]](#footnote-22)

1. aki nem részesül sem állami normatív étkezési kedvezményben, és a gyermek rendszeres gyermekvédelmi kedvezményre való jogosultságát sem állapították meg,
2. aki részesül ugyan állami normatív kedvezményben és az illetékes szakértői és rehabilitációs bizottság szakvéleménye alapján testi, érzékszervi, értelmi, beszéd fogyatékosnak minősül, de a gyermek rendszeres gyermekvédelmi kedvezményre való jogosultságát nem állapították meg,
3. aki részesül ugyan állami normatív kedvezményben és 3 vagy több gyermekes családhoz tartozik, de a gyermekek rendszeres gyermekvédelmi kedvezményre való jogosultságát nem állapították meg,
4. akinek a jogosultságát megállapították a rendszeres gyermekvédelmi kedvezményre.

**(2)** Az (1) bekezdésben meghatározott további kedvezmény az állami normatív kedvezmény után fennmaradó személyi térítési díj minimum 50 %-áig, de legfeljebb 100 %-áig terjedhet.

**(3)** Az (1) bekezdésben meghatározott étkezési kedvezmény pénzügyi forrása vagy az e célra kapott állami támogatás, vagy a városi önkormányzat saját költségvetésének - képviselő-testületi határozattal megállapított - része.

**(4)** A nem bátaszéki nevelési-oktatási intézménybe járó bátaszéki gyermekek (tanulók) esetében az (1) bekezdésben szereplő további étkezési személyi térítési díjkedvezmény megállapítása a bizottság hatáskörébe tartozik.

**18/A. §** A *bizottság* a gyermekétkeztetés után fizetendő térítési díjhátralékot kizárólag a kötelezett írásos kérelme alapján, a kötelezett szociális, jövedelmi és vagyoni helyzete mérlegelésével részben, vagy egészben elengedheti. Erre akkor kerülhet sor, ha kérelmező vagy családja megélhetését súlyosan veszélyezteti. A megélhetés súlyosan veszélyeztetett, ha kérelmező;

1. gyermekét egyedül eltartó szülő, vagy
2. három vagy több gyermek eltartásáról gondoskodik, vagy
3. rokkantsági ellátásban részesül, és az egészségi állapota a rehabilitációs hatóság komplex minősítése alapján nem haladja meg a 30 %-os mértéket

feltéve, ha kérelmező vagy családja egy főre jutó havi nettó jövedelme nem haladja meg a mindenkori nyugdíjminimum 100 %-át, egyedülélő esetében a 150 %-át, vagy

1. a hátralék az önálló bírósági végrehajtó tájékoztatása szerint behajthatatlan. [[23]](#footnote-23)

## Záró rendelkezések

**19. § (1)** E rendelet kihirdetése napján lép hatályba, de rendelkezéseit a folyamatban lévő ügyekben már alkalmazni kell.

**(2)** E rendelet hatályba lépésével egyidejűleg a személyes gondoskodást nyújtó ellátásokról szóló 15/2005.(X.3.) KTR számú, valamint a helyi gyermekvédelmi támogatások formáiról szóló 14/2008.(IX.01.) KT rendelet hatályát veszítik.

***B á t a s z é k* ,** 2010. január 26.

 ***B o g n á r*** Jenő sk. ***S k o d a*** Ferenc sk.

 polgármester  jegyző

*melléklet* *a 2/2010.(II.01.) KT rendelethez* [[24]](#footnote-24) [[25]](#footnote-25) [[26]](#footnote-26)

**a gyermekétkeztetés intézményi térítési díjai**

|  |  |
| --- | --- |
|  | **Térítési díj összege** |
| ellátási körzetbe tartozó bölcsődés (reggeli-tízórai-ebéd uzsonna) | ***281 Ft/fő/nap + ÁFA*** |
| óvoda (tízórai-ebéd-uzsonna)  | ***328 Ft/fő/nap + ÁFA*** |
| bölcsőde, óvoda diétás ebéd | ***243 Ft/fő/nap +ÁFA*** |
| ált. iskolai tanuló (tízórai-ebéd-uzsonna)  | ***413 Ft/fő/nap + ÁFA*** |
| általános iskolai tanuló (ebéd,diétás ebéd) | ***243 Ft/fő/nap + ÁFA*** |
| gimnáziumi tanuló (ebéd,diétás ebéd) | ***282 Ft/fő/nap + ÁFA*** |
| felnőtt ebéd, diétás ebéd | ***508 Ft/fő/nap + ÁFA*** |

1. a rendeletet Bátaszék város Képviselő-testülete a 2010. január 26-i ülésén fogadta el [↑](#footnote-ref-1)
2. a 3. § (1) bekezdés a.) pontja a 10/2015.(X.2.) önk.-i rendelet 2. § (2) bekezdés a.) pontjával megállapított

 szöveg. Hatályos 2015. október 2-ától. [↑](#footnote-ref-2)
3. a 3. § (1) bekezdés a.) – c.) pontjai a 16/2014.(XII.18.) önk.-i rendelet 1. § (1) bekezdésével megállapított

 szöveg. Hatályos 2015. január 1-jétől.. [↑](#footnote-ref-3)
4. a 3. § (1) bekezdés d) pontját a 2/2016.(I.31.) önk.-i rendelet 4. § (2) bekezdés a) pontja iktatta be.

 Hatályos 2016. február 1-jétől. [↑](#footnote-ref-4)
5. a 3. § (2) bekezdés a 2/2016.(I.31.) önk.-i rendelet 4. § (2) bekezdés b) pontjával megállapított szöveg.

 Hatályos 2016. február 1-jétől. [↑](#footnote-ref-5)
6. a 4. – 5. §-t és a 4. § előtt címet hatályon kívül helyezte a 22/2013.(XII.31.) önk.-i rendelet 46. § (4) bekezdés

 b.) pontja. Hatályos 2014. január 1-jétől [↑](#footnote-ref-6)
7. a 6. § (1) bekezdés a 10/2015.(X.2.) önk.-i rendelet 2. § (2) bekezdés b.) pontjával megállapított szöveg.

 Hatályos 2015. október 2-ától. [↑](#footnote-ref-7)
8. a 6. § (2) bekezdése a 10/2015.(X.2.) önk.-i rendelet 2. § (2) bekezdés c.) pontjával megállapított szöveg.

 Hatályos 2015. október 2-ától. [↑](#footnote-ref-8)
9. a 6. § (3) bekezdése és az előtte lévő cím a 9/2015.(VIII.31.) önk.-i rendelet 1. §-ával megállapított

 szöveg. Hatályos 2015. szeptember 1-jétől. [↑](#footnote-ref-9)
10. a 6/A. §-t beiktatta a 14/2015.,(XII..21.) önk.-i rendelet 1. §-a. Hatályos 2016. január 1-jétől. [↑](#footnote-ref-10)
11. a 8/A. § (1) bekezdése a 10/2015.(X.2.) önk.-i rendelet 2. § (2) bekezdés c.) pontjával megállapított szöveg.

 Hatályos 2015. október 2-ától. [↑](#footnote-ref-11)
12. a 8. §-t, az előtte lévő címet, továbbá a 8/A. – 8/B. §-okat beiktatta a 16/2014.(XII.18.) önk.-i rendelet 2. §-a.

 Hatályos 2015. január 1-jétől.

 Hatályos 2014. január 1-jétől. [↑](#footnote-ref-12)
13. a 11. §-ának (2) bekezdését a 12/2010.(VI.30.) önk.-i rendelet 3. §-ának (5) bekezdése hatályon kívül helyez-

 te. Hatályos 2010. június 30-ától. [↑](#footnote-ref-13)
14. a 11. §-ának (3) bekezdése a 12/2010.(VI.30.) önk.-i rendelet 3. §-ának (5) bekezdésével megállapított szöveg.

 Hatályos 2010. június 30-ától. [↑](#footnote-ref-14)
15. a 12. § (3) bekezdésében szereplő dőlt betűs szövegrész a 7/2013.(IV.1.) önk.-i rendelet 4. § (2) bekezdésével

 megállapított szöveg. Hatályos 2013. április 1-jétől. [↑](#footnote-ref-15)
16. a 14. § (1) bekezdésében szereplő dőlt betűs szövegrész a 7/2013.(IV.1.) önk.-i rendelet 4. § (2) bekezdésével

 megállapított szöveg. Hatályos 2013. április 1-jétől. [↑](#footnote-ref-16)
17. a 15. §-t hatályon kívül helyezte a 16/2014.(XII.18.) önk.-i rendelet 3. § (1) bekezdése.

 Hatályos 2015. január 1-jétől. [↑](#footnote-ref-17)
18. a 16. §-ában szereplő dőlt betűs szövegrész a 10/2014.(VIII.5.) önk.-i rendelet 1. § (2) bekezdésével

 megállapított szöveg. Hatályos 2014. szeptember 1-jétől. [↑](#footnote-ref-18)
19. a 17. § (2) bekezdés a 7/2015.(VII.3.) önk.-i rendelet 2. § (4) bekezdésével megállapított szöveg, (3) bekez-

 dést ugyan ez helyezte hatályon kívül. Hatályos 2015. július 5-től. [↑](#footnote-ref-19)
20. a 17. § (1) és (4) bekezdésében szereplő dőlt betűs szövegrész a 7/2013.(IV.1.) önk.-i rendelet 4. § (2) bekez-

 désével megállapított szöveg. Hatályos 2013. április 1-jétől. [↑](#footnote-ref-20)
21. a 17/A. §-t hatályon kívül helyezte a 22/2013.(XII.31.) önk.-i rendelet 46. § (4) b.) pontja.

 Hatályos 2014. január 1-jétől. [↑](#footnote-ref-21)
22. a 18. § (1) bekezdésének bevezető mondatát megállapította a 7/2013.(IV.1.) önk.-i rendelet 3. §-a.

 Hatályos 2013. április 1-jétől. [↑](#footnote-ref-22)
23. a 18/A. §-t beiktatta a 10/2012.(VII.2.) önk.-i rendelet 4. §-a. Hatályos 2012. július 2-ától. A bevezető mon-

 datában szereplő dőlt betűs szövegrész a 7/2013.(IV.1.) önk.-i rendelet 4. § (2) bekezdésével megállapított

 szöveg. Hatályos 2013. április 1-jétől. [↑](#footnote-ref-23)
24. a melléklet a 11/2016.(VI.30.) önk.-i rendelet 1. § (1) bekezdésével megállapított szöveg.

 Hatályos 2016. július 1-jétől, de a térítési díjakat 2016. szeptember 1-jétől kell alkalmazni. [↑](#footnote-ref-24)
25. a melléklet a 19/2016.(X.28.) önk.-i rendelet 1. §- ával megállapított szöveg. Hatályos 2016. december 1-jétől [↑](#footnote-ref-25)
26. a melléklet a 14/2017. (VI. 30.) önk.-i rendelet 1. §- ával megállapított szöveg. Hatályos 2017. szeptember 1-től. [↑](#footnote-ref-26)